El Congrés aprova la quarta pròrroga de l'estat d'alarma fins al 24 de maig - Regió7 :: El Diari de la Catalunya Central\nEl Congrés aprova la quarta pròrroga de l'estat d'alarma fins al 24 de maig\nAmb el suport de Cs i el PNB, el PP finalment s'absté i Vox, ERC, JxCat i la CUP hi voten en contra\nredacció/acn | barcelona 06.05.2020 | 16:59\nVÍDEO: La sessió sencera d'aquest dimecres del Congrés\nEl Congrés aprova la quarta pròrroga de l'estat d'alarma fins al 24 de maig Regió7\nEl Congrés ha aprovat aquest dimecres la quarta pròrroga de l'estat d'alarma fins al 24 de maig. Ho ha fet amb una majoria més ajustada que en les anteriors votacions, amb el suport de la coalició de govern (PSOE i Unides Podem), Cs, PNB, Més País i grups com Coalició Canària, Teruel Existe o Nova Canària. El PP finalment s'ha abstingut enmig de crítiques creuades entre el líder dels populars, Pablo Casado, i el president, Pedro Sánchez. Per altra banda, els nacionalistes bascos han optat per recolzar l'allargament de l'estat d'alarma perque la Moncloa ha acceptat fer participes dels CCAA del desconfinament. També ho han fet altres formacions com EH Bildu o el BNG. Vox, ERC, JxCat i la CUP hi han votat en contra. La mesura ha comptat amb 178 suports, 75 vots contraris i 97 abstencions.\nSánchez promet una desescalada "cogovernada" on les CCAA tindran un "paper protagonista"\nEn una matinal monotemàtica al Congrés, i durant la seva defensa de la pròrroga de l'estat d'alarma, el president del govern espanyol ha promès que la desescalada serà "cogovernada" on les Comunitats Autònomes tindran un "paper protagonista" a l'hora de decidir i adoptar mesures, tot i que la decisió final continuarà a mans del Ministeri de Sanitat.\nEn aquest marc, i després de recordar que "aixecar l'estat d'alarma ara seria un error absolut" per motius sanitaris, econòmics i socials, ha promès que la desescalada serà un procés "adaptable i participatiu". En una primera fase les CCAA hauran de remetre al Ministeri de Sanitat les seves propostes indicant quines províncies o territoris han de canviar de fase i les mesures a aplicar-hi. La proposta haurà de contenir descripció de les mesures a adoptar, basades en les que conté el pla de desescalada, però en poden afegir altres.\nHauran de sumar-hi un anàlisi de les capacitats estratègiques del territori, i per últim indicar aspectes econòmics, socials o de mobilitat. Segons Sánchez, el Ministeri "estudiarà cada proposta amb les CCAA" i després decidirà de forma "preferentment consensuada". A més, segons el president espanyol, les CCAA tindran "capacitat interpretativa" per desenvolupar les mesures.\nAmb tot, el president espanyol ha advertit que perquè l'Estat prengui en consideració les propostes de les CCAA caldrà que es compleixin els següents requisits: "Els territoris hauran de tenir la capacitat d'instal—lar en un termini màxim de 5 dies entre 1,5 i 2 llits UCI per cada 10.000 habitants, entre 37 i 40 llits d'aguts per cada 10000 habitants, i tenir actualitzat el panell d'indicadors".\nCasado avisa que l'estat d'alarma no es pot allargar "indefinidament"\nEl líder del PP, Pablo Casado, ha justificat l'abstenció del seu partit pel fet que Sánchez, s'ha compromès "a la força", amb els pactes amb Cs i el PNB, a desvincular els ERTO i les ajudes a autònoms i pimes de l'estat d'alarma, a buscar un "pla B", a la "cogovernança" amb les CCAA i ha acceptat el dol nacional. "Esperem que per una vegada compleixi", ha dit Casado, que ha esperat que sigui l'últim cop que l'executiu espanyol demana una pròrroga i ha dit a Sánchez que "no torni a demanar lleialtat i unitat a l'oposició" si en 15 dies "no és capaç de trobar un pla B".\nCasado conversa amb Cayetana Álvarez de Toledo i Guillermo Mariscal. FOTO: EP\n"Espanya no pot seguir vivint en excepció constitucional infinitament", ha remarcat durant el ple de pròrroga de l'estat d'alarma al Congrés d'aquest dimecres al matí. Casado ha argumentat que l'estat d'alarma no es pot allargar "indefinidament" i ha afirmat que es pot utilitzar la "legislació ordinària" durant la desescalada.\nCasado ha acusat el govern espanyol d'utilitzar com a "escuts humans" i com a "hostatges" a aturats i autònoms pel fet de vincular que es mantingui les ajudes a la pròrroga de l'estat d'alarma. "Li sembla èticament decent?", ha preguntat el líder del PP, que ha retret a l'executiu que opti per "governar en la unilateralitat".\nEl president del PP ha dit que la majoria de països d'Europa no mantenen les "mesures excepcionals" i "els poders polítics absoluts" que Sánchez vol prorrogar i ho substitueixen per "intervencions molt més específiques". Casado ha apuntat que no tenir "pla B" és una "tremenda irresponsabilitat".\nRufián: "Ja no hi ha criteris sanitaris per seguir justificant aquest estat d'alarma de comandament únic a Madrid"\nUn dels moments tensos de la sessió ha estat el discurs del portaveu d'ERC, Gabriel Rufián, qui ha retret a Podem que avali l'acord assolit pel president del govern espanyol amb Ciutadans per la pròrroga de l'estat d'alarma, i ha insistit en el 'no' dels republicans a un model de "recentralització, la militarització i la regressió de drets civils". "Si jo fos Podem estaria molt preocupat pel fet que cada vegada que el PSOE té problemes mira a la dreta, a Cs", ha dit.\nGabriel Rufían (ERC), durant la seva intervenció. FOTO: EP\nSegons Rufián, "hi ha alternativa" mitjançant la "coresponsabilitat". "Si volen mantenir aquest marc, negociem-ho", ha afirmat", però "és una irresponsabilitat gestionar una crisi com aquesta com si es tingués majoria absoluta". I ha afegit, "vostès tenen en una mà les dades del virus i a l'altra el telèfon de la patronal", i creiem que "ja no hi ha criteris sanitaris per seguir justificant aquest estat d'alarma de comandament únic a Madrid".\nTambé ha rebatut les acusacions que prèviament li havia llançat el portaveu d'En Comú Podem, Jaume Asens, que ha acusat les republicans d'estar pendents de JxCAT a l'hora de decidir la seva estratègia política. "Més [Joan] Tardà i menys [Quim] Torra", ha dit Asens. Rufián s'ha dirigit a Asens per respondre: "Jo entenc que t'han tret per atacar a ERC, saps com d'injustes i tramposes són les teves paraules, i espero que serveixin perquè us sentiu millor després d'apuntalar aquest pacte amb Cs", ha dit. Uns retret que ha fet extensibles a tot el grup de Podem: "Vox no és l'amenaça que ha de fer pactar les esquerres cegament amb el PSOE, sinó que Vox és l'amenaça que hauria de fer pactar cegament el govern amb les esquerres".\nEn aquest marc ha insistit en la necessitat que l'executiu obri la porta al cogovernament de la crisi amb les CCAA. "Hi ha milions de persones que han votat els seus parlaments autonòmics i els seus governs, i tenen dret a decidir com surten d'aquesta".\nBorràs, a Sánchez: "El pla B existeix i passa per retornar competències encara que evidenciï la seva incompetència"\nAl seu torn, la portaveu de JxCat al Congrés, Laura Borras, ha defensat el segon 'no' de la formació a la quarta pròrroga de l'estat d'alarma i ha assegurat que sí que existeix un "pla b": "Consisteix a retornar les competències encara que el preu sigui evidenciar la seva incompetència". Durant la seva intervenció al ple, Borràs ha acusat l'executiu de Sánchez d'anar "tard" i a "remolc" i de no fer autocrítica, tot i que "rectificant". "Ens preocupa l'evolució de la pandèmia però ens alarma encara més la involució democràtica que vostè lidera", ha dit. En aquest sentit, ha criticat que el govern parli de coordinació quan "no es coordinen ni vostès" i ha dit que no creu que l'executiu "estigui preparat" per afrontar la nova fase.\nBorràs també ha acusat el govern de no escoltar ni dialogar i ha afirmat que "han acabat aplicant el pla C amb C de Ciutadans". "El pacte in extremis li ha acabat salvant la votació però li espatlla l'eslògan de govern més progressista", ha dit, tot afegint que "les seves aliances han mutat més que el propi virus".\nLa portaveu de JxCat també ha criticat Sánchez per amenaçar amb el caos per no donar suport a la pròrroga de l'estat d'alarma. "Ens alarma la seva tossuderia i la seva capacitat de persistir en l'error, fent cas omís de les nostres propostes", ha afirmat. "Si ha assumit el comandament únic, assumeixi també totes les responsabilitats", ha afegit.\nVox amenaça amb una moció de censura\nEl líder de Vox, Santiago Abascal, ha amenaçat el govern amb una moció de censura i ha apuntat directament al PP, a qui ha atribuït la "responsabilitat" com a primer partit de l'oposició. Abascal ha tornat a demanar la dimissió en bloc de l'executiu i ha carregat durament contra Pablo Iglesias. "Vox va advertir de la deriva totalitària d'aquest govern, que està convertint l'estat d'alarma en un estat d'excepció i que l'únic que ha combatut són les llibertats", ha dit.\nCs, "salvar vides i llocs de feina"\nLa portaveu de Cs, Inés Arrimadas, ha defensat el seu suport a la pròrroga assegurant que serveis "per salvar vides i llocs de feina". En aquest sentit, ha dit que "entre ser útils o inútils, ho tinc clar". A més, ha assegurat que "Espanya no pot sortir aquest mateix dissabte de l'estat d'alarma" perquè implicaria que decauen els ERTO i les ajudes.\nEl paper de les CCAA\nEl PNB, per la seva banda, ha celebrat que Pedro Sánchez hagi "entès" que cal anar de la mà en la fase de desescalada acceptant les seves esmenes a la pròrroga de l'estat d'alarma però l'ha avisat: "Cal que aquests 15 dies vagi pensant en el futur". Esteban també ha reclamat que es desvinculin les ajudes econòmiques del decret el més aviat possible: "És urgent que es prengui aquesta decisió".\nLa CUP els acusa de "saquejar les arques públiques"\nLa diputada de la CUP Mireia Vehí ha defensat el 'no' de la formació a la pròrroga de l'estat d'alarma i ha acusat el govern espanyol d'utilitzar la mesura per "saquejar les arques públiques" i crear un "estat de setge": "Nosaltres no hi contribuirem". Durant la seva intervenció al Congrés, Vehí ha dit que "des de l'esquerra sempre hi ha una alternativa" i ha criticat l'executiu de Sánchez de "regalar-li el relat a l'extrema dreta".\nEH Bildu alerta: "No és un xec en blanc"\nLa portaveu d'EH Bildu (Grup Mixt), Mertxe Aizpurua Arzallus, ha argumentat que l'abstenció dels abertzale a la pròrroga de l'estat d'alarma no és cap "xec en blanc" al govern espanyol. Però ha dit que deixar caure la pròrroga de l'estat d'alarma encara sumaria més "incertesa" entre la ciutadania.\nLa portaveu del PSOE al Congrés, Adriana Lastra, ha retret al líder del PP, Pablo Casado, que no estigui actuant amb "responsabilitat" i ha criticat que no proposi una "alternativa viable". "Quina és la seva alternativa a l'estat d'alarma?", ha qüestionat Lastra.\nMés País, a favor\nEl portaveu de Més País al Congrés, Íñigo Errejón, ha justificat el 'sí' de la seva formació perquè els ciutadans no paguin les conseqüències i no perquè el govern espanyol "s'ho mereixi". Errejón ha dit que l'executiu "ha d'aprendre a cuidar els seus suports" i a "negociar" i ha alertat del fet que la majoria de la investidura "s'ha anat esquerdant". El diputat ha alertat que l'aliança amb Cs és "un camí de curt recorregut".\nEl diputat del BNG, Nestor Rego, ha explicat que s'abstindrà perquè està d'acord amb que "l'estat d'alarma ha de continuar" tot i que discrepa "en el com". La diputada de Coalició Canària, Ana Oramas, ha explicat el 'sí' per l'acord sobre els ERTO a Canàries i ha dit a l'executiu que la votació d'aquest dimecres demostra que "tenia uns socis que no eren de fiar".\nSánchez anuncia que l'Estat decretarà dol oficial i farà un homenatge a les víctimes. Arreu


Pacheco aspira a repetir com a líder de CC.OO. Catalunya, amb "motivació" per encarar la crisi\nPublicat 6/9/2020 13:28:19 +02:00CET\nConsideraria una gran notícia que LG ocupés els terrenys de Nissan però és caut fins a confirmar-se\nBARCELONA, 6 set. (EUROPA PRESS) -\nEl secretari general de CC.OO. de Catalunya, Javier Pacheco, s'ha mostrat "amb ganes" de repetir en el càrrec que ocupa des de fa tres anys, de cara al congrés del sindicat que començarà aquest novembre.\nEn una entrevista d'Europa Press, ha explicat que encara tenen molts projectes en ment per impulsar des del sindicat, i més en l'actual context "molt difícil" de crisi socioeconòmica provocat per l'emergència sanitària del coronavirus.\nHa defensat que no li falta "motivació" per encarar la nova crisi i els conflictes que vénen, ja que com més problemes hi ha, més solucions fan falta.\n"No m'he cansat", ha remarcat Pacheco, que confia i creu que aconseguirà els avals per tornar-se a presentar per liderar l'organització, per a això primer mantindrà converses amb les diferents organitzacions de CC.OO. de Catalunya, amb l'objectiu de saber si continuen compartint el seu projecte de lideratge.\nEn cas afirmatiu, preveu recaptar suports des de finals de setembre, quan s'aprovaran les normes de participació i les bases del congrés del sindicat i es començaran a presentar candidatures.\nPacheco, també treballador de Nissan, ha celebrat la possibilitat que la companyia sud-coreana LG mostri interès en els terrenys de Nissan en la Zona Franca de Barcelona, però s'ha mostrat caut fins que es confirmi.\nConsidera "una bona opció" que a les fàbriques de l'automobilística es desenvolupessin i fabriquessin bateries elèctriques, acompanyant i promovent el desenvolupament del vehicle elèctric al territori.\nPer a ell, seria una gran notícia que LG ocupés els terrenys, però ha advertit que ara com ara no està tancat i cal esperar al fet que es confirmi.


Intervingut d'urgència un jove apunyalat en una discoteca de Figueres – Actualidad\nUna baralla davant la discoteca Nit de Lluna de Figueres es va saldar amb un ferit greu a causa d’un apunyalament la matinada de diumenge. Un jove de 26 anys va haver de ser operat d’urgència a l’hospital Trueta de Girona, on va ser traslladat pel SEM. Els Mossos d’Esquadra investiguen les circumstàncies en què es va produir la baralla, que va tenir com a escenari un pàrquing proper a la discoteca a les sis de la matinada. Durant l’enfrontament, un dels joves va rebre tres punyalades al tòrax. Després de la intervenció quirúrgica, el ferit es troba ingressat a l’UCI.


L'habitació del nen - Somnis de teatre\nin\tCrítica\ton\t 11/10/2016\t 26/09/2019\t by\tGema Moraleda\nSembla que enguany Josep M. Benet i Jornet serà un dels reis de la cartellera. D’ara a Nadal veurem La desaparició de Wendy a la Beckett, Revolta de bruixes al Lliure i, ara per ara, tenim L’habitació del nen a l’Almeria. Suposo que no és casualitat que tot això succeeixi un any després de l’anunci que Benet i Jornet pateix alzheimer.\nL’habitació del nen, escrita al 2002, és una obra inquietant i fosca, que explora els límits de la bogeria amb un toc de ciència ficció una mica forçat (amb múltiples referències als universos paral·lels i els viatges estel·lars, que busquen generar encara més ambigüitat en un relat ja prou ambigu) i amb un to general que coqueteja amb el terror i recorda les Historias para no dormir.\nEl problema de tot plegat és que, amb un punt de partida tan prometedor, el muntatge es desinfla per moments. Amb una posada en escena excesivament estàtica i unes interpretacions planes que passen d’una emoció a l’altra sense transicions ni matisos, el text esdevé un gran engany que sembla que no vagi enlloc. Vaig trobar a faltar tot el subtext, totes les emocions soterrades d’aquests pares que discuteixen sense descans sobre si el nen (el seu fill) és viu o mort. Amb aquesta mena de textos no n’hi ha prou amb dir les paraules, cal transmetre tot el que no hi és escrit.\nD’altra banda, malgrat que la utilització de projeccions per mostrar el nen n’evita la presència en escena (cosa que ja em sembla bé, sabeu que no estic gaire a favor del treball infantil ni en teatre ni enlloc), això fa apostar el muntatge per una opció (la no-existència del nen) quan, de fet, no podem saber quin dels dos adults ha perdut contacte amb la realitat o si tots dos tenen raó en universos paral·lels. A més, en aquest cas, la presència virtual refreda encara més les interpretacions, cosa que no contribueix al conjunt.\nL’habitació del nen és un text interessant, enginyós i amb un toc provocador que qüestiona la realitat basada en la percepció. Malauradament, la posada en escena de Gataro no està a l’alçada.\nAutor: Josep Mª Benet i Jornet. Direcció i dramatúrgia: Victor Alvaro. Repartiment: Savina Figueras, Santi Ricart i Guifré Bagés. Escenografia i il·luminació: Victor AlGo. Adaptació d’escenografia: Art Coolers. Projeccions i fotografia: Pau Savall. Vestuari i caracterització: Núria Llunell. Tècnic de funcions: Juantxi Fernández. Comunicació i premsa: K de Comunicación. Distribució: Lola Armadàs. Producció executiva: Savina Figueras. Producció: Almeria Teatre i Gataro.\nUn espectacle de Gataro. Amb la col·laboració del Departament de Cultura de la Generalitat de Catalunya. Agraïments: Òptica Ribas, Tomás, Sergi, Teté i Richi “el amoroso”.\nSala: Almeria Teatre. Data: 08/10/2016.\nAlmeria Teatre Barcelona Gataro Josep Maria Benet i Jornet L'habitació del nen Teatre\n← Festival TNT: Molar\nOrestea: Agamennone, Coefore, Eumenidi →


Localitzen dos fragments del meteorit que va caure a Terrassa el 1704\nBarcelona. Dimecres, 3 de juny de 2020. 12:25\nActualitzat: Dijous, 20 de maig de 2021. 18:10\nCientífics de la Universitat Politècnica de Catalunya i del Museu de Ciències Naturals de Barcelona han localitzat entre els minerals d'una col·lecció privada dos fragments del meteorit que va caure el 25 de desembre del 1704 a Terrassa, amb el que es converteix en el setè més antic que es conserva arreu del món.\nLa troballa dels dos fragments, de 50 i 30 grams de pes, que publica la revista Meteoritics and Planetary Science, s'ha produït mentre els experts documentaven les col·leccions científiques del gabinet de curiositats de la família Salvador, una brillant nissaga d'apotecaris i botànics de Barcelona.\nGuerra de Successió del 1704\nL'article científic inclou l'estudi i l'anàlisi del meteorit, i una investigació històrica sobre el paper que el seu albirament va tenir en la Guerra de Successió espanyola, quan a les 5 de la tarda del dia de Nadal del 1704 una enorme i estrident bola de foc va caure del cel i va impactar a les rodalies de Terrassa (Vallès Occidental), cosa que, segons els historiadors, va causar una gran alarma entre la població.\nSegons la investigació, impulsada per la Secció de Ciències i Tecnologia de l'Institut d'Estudis Catalans (IEC), el bòlid, conegut amb el nom de "meteorit de Barcelona", es va poder observar des de Marsella fins a Barcelona, va caure, segons diversos testimonis , a les rodalies de Terrassa i, fins ara, es creia que no se n'havia conservat cap fragment.\nEls investigadors han recopilat una vintena de documents històrics que no només deixen constància de la caiguda del meteorit, sinó que constitueixen un valuós testimoni de l'origen diví que s'atribuïa als meteorits a l'època moderna.\nSupersticions i propaganda\nEl meteorit de Barcelona, que va caure en un dia tan emblemàtic com el de Nadal i durant la Guerra de Successió, va donar lloc a nombroses prediccions i supersticions, i consta que els dos bàndols de la guerra van utilitzar amb objectius propagandístics. Els partidaris de l'arxiduc Carles d'Àustria ho van interpretar com un senyal de Déu en favor seu, mentre que els seguidors de Felip V ho van considerar un advertiment als catalans per la usurpació de la casa d'Àustria.\nL'estudi conté una descripció petrogràfica i geoquímica del meteorit que ha revelat que els fragments, constituïts majoritàriament per silicats i petites partícules metàl·liques, corresponen a una condrita ordinària, de la qual cosa es desprèn que el meteorit formava part d'un asteroide primitiu procedent d'entre les òrbites de Mart i Júpiter.\nEl setè més antic del món\nSegons els investigadors, el meteorit és el setè més antic que es conserva a tot el món i el tercer més antic preservat a Europa, i per estudiar-lo han utilitzat tècniques avançades d'anàlisi, com tomografia de raigs X, microscòpia electrònica i microsonda electrònica.\nEls autors han comparat les restes del meteorit de Barcelona amb els quatre meteorits que se sap que han caigut o s'han trobat a Catalunya: els caiguts a Nulles (Alt Camp) el 1851 i a Canyelles (Garraf) el 1861, i els trobats a Girona el 1899 i al Garraf en 1905. L'estudi conclou que, clarament, cap d'aquests fragments poden ser confosos amb el meteorit del 1704.\nEls dos fragments del meteorit , que pesen 50 i 34 grams, respectivament, s'han trobat en un pot de vidre mentre es documentava la Col·lecció Salvador. En el pot, també hi havia un sobre que contenia una etiqueta incompleta i mig esborrada, en la qual s'intuïen les paraules pedra i va caure i el nombre 1704.\nLa família Salvador va ser una nissaga d'apotecaris i botànics que, des de començaments del segle XVII fins a mitjan segle XIX, va reunir una biblioteca i unes col·leccions científiques molt importants i va mantenir un gabinet de curiositats a la rebotiga de la seva farmàcia del carrer Ample de Barcelona.\nL'espai del carrer Ample ja no existeix, però l'Institut Botànic de Barcelona conserva tot el mobiliari i les prestatgeries, una biblioteca amb més de 1.500 volums, un herbari únic amb gairebé 5.000 plecs, uns 14.000 espècimens dels regnes animal, vegetal i mineral, així com diaris de viatge i nombrosa correspondència; tot això d'una extraordinària vàlua científica.


Secció de Andorra bonica del programa Ara i Aquí d'Andorra difusió;\nAndorra bonica amb el Toni de Ransol: Revetlla de Sant Joan (Tradicions)\nAvui el calendari ens ha fet un favor. El Toni de Ransol ens parla de la tradició de la revetlla de Sant Joan. (Nit del foc, Nit de les bruixes o Nit del Ros)Com era fa anys i com ha anat canviant i adaptant-se amb el pas del temps.Història (incerta per cert), fogueres,herbes remeieres,la flama del Canigó, la pirotècnia, la importància de l'aigua, balls i danses o gastronomia marquen la nit del 23 al 24 de juny.\nAndorra bonica amb el Toni de Ransol: La genciana\nAmb el Toni de Ransol parlem d'una planta que ens pot ajudar en moltes coses de la vida. Sembla més un producte terapèutic que no pas una planta.Problemes digestius, pedres al ronyó, problemes a la pell o al cabell, infeccions, dolors al fetge...etc..etc. I en llocs com França, molt apreciada per fer licors. Avui marxem a gairebé 1800 metres d'alçada per saber-ne més coses.\nAndorra bonica amb el Toni de Ransol: La granota\nAmb el Toni Gonzàlez parlem de la granota. Un animaló molt habitual a Andorra en estanys, basses, pous, torrents o rierols amb vegetació abundant. La xifra d'quest amfibi a casa nostra va minvant una vegada més per culpa de l'home. L'abús a l'hora d'agafar-les (per posar-les a la cassola), la manca d'agricultura, de cultiu i el fet que hi hagi massa quitrà a tot arreu fa que la seva vida no sigui fàcil.\nAndorra bonica amb el Toni de Ransol: La truita i el cargol\n"La truita i el cargol". Sembla el títol d'una Faula de Jean de La Fontaine però no, és la temàtica escollida avui pel Toni González. Parlem de la truita autòctona dels rius i de les d'alta muntanya com les de rierol o les conegudes com a "arc de Sant Martí ". A tot aixó també parlem breument del cargol de terra per tal que el Toni ens expliqui un plat, no gaire tradicional, i que va descobrir per atzar."\nAndorra bonica amb el Toni de Ransol: Bolets de primavera\nProtagonisme avui a l'espai "Andorra bonica" pels bolets de primavera. La murga, el moixernó i altres són aquests dies l'objectiu dels boletaires i també dels que ens agraden, però, al plat. Algú diria que no ara mateix a un bon fricandó de vedella amb bolets? Cap a la muntanya falta gent amb el Toni González.\nAndorra bonica amb el Toni de Ransol: Verdures salvatges\nXicoies, enciamets de font, sarrons, ortigues o brots d'esbarzer són algunes de les verdures salvatges del pirineu i que marquen entre altres la gastronomia típca de primavera. Amanides a taula però també propietats medicinals i altres curiositats en companyia del Toni González. A tall de curiositat, afegirem que l’amanida de xicoies, compta amb un segell propi. El maig de l’any 2019, el servei d’emissions de Correos d’Espanya va llançar una sèrie nova anomenada "Menges d’Andorra", amb dos segells, un dels quals estava dedicat a l’amanida de xicoies, amb un valor nominal d’1,40 €. L’altre és el de l’escudella, d’1,50 €.\nAndorra bonica amb el Toni de Ransol: Història de l'oli\nEl Toni Gonzàlez en explica avui la curiosa història de l'oli. Un producte bàsic, que tenim a la cuina i al que ben poca importància donem, té un recorregut més que interessant al llarg dels segles. Marxarem 4000 anys A.C per descobrir amb pèls i senyals moments clau de l'anoment "Or verd". Edat mitjana, antiga Grècia, imperi romà...una evolució espectacular.


Unió reuneix el consell nacional amb la consulta a punt - VilaWeb\nUnió reuneix el consell nacional amb la consulta a punt\nJosep Maria Pelegrí serà escollit president del Consell Nacional i es preveu debat sobre el doble sí\nAquest matí es reuneix el Consell Nacional d'Unió Democràtica de Catalunya. El conseller d'Agricultura, Josep Maria Pelegrí, en serà nomenat president, car la seva candidatura ha estat l'única que s'ha presentat. Unió no s'ha definit encara sobre la consulta del 9 de novembre. S'havia previst una reunió extraordinària després de ser publicat el decret de convocatòria per a discutir si demanava el doble sí. El fet que aquest consell nacional sigui convocat en el moment que el president de la Generalitat és a punt de signar el decret fa factible que la discussió es posi sobre la taula.\nUnió ha expressat més d'una vegada l'acord a votar sí en la primera de les dues preguntes de la consulta, però no ha aclarit mai oficialment que votaria respecte a la segona qüestió. Els darrers dies s'han fet sentir veus reclamant una presa de posició ara que el debat ja no pot esperar més.


Tot sobre les videoconsoles - 2008-2009 - Lledonerwiki\nTot sobre les videoconsoles - 2008-2009\nRevisió de 07:27, 17 des 2008 (mostra codi font)\nMAAndreu94 (Discussió | contribucions)\nRevisió de 07:33, 17 des 2008 (mostra codi font)\nLínia 85: Línia 85:\n#Nintendo DS: és la següent videoconsola de Nintendo. Té dues pantalles que permeten dos punts de vista d'un mateix lloc, accedir a mapes i menús de forma ràpida i fàcil. Una de les dues pantalles és tàctil que permeten interactuar amb el joc, pitjar interruptors amb el dit, escriure amb un llapis, acariciar, fregar, gratar i altres accions depenent del joc a que juguis. Va sortir a la venta el 12 de març del 2005. Un any més tard va sortir la Nintendo DS Lite, una variant més moderna de la Nintendo DS. Algunes de les diferències són que: pesa menys, és més prima, amb la pantalla més resistent, amb quatre tons de lluminositat, la bateria dura de 15 a 19 hores, té una gran varietat de colors per triar.
\n#PSP: és una videoconsola portàtil de Sony Computer Entretainment. És la primera consola portàtil que fabrica la línia PlayStation. Va ser presentada oficialment el 13 de maig del 2003 a la fira d'entreteniment electrònic. També té moltes capacitats de mitjans de comunicació, i la connectivitat amb la PS3, PSP altres, i a l'internet. Les seves vendes han quedat al darrera del seu principal competidor, la Nintendo DS.\n== 4. Comendament de les videoconsoles ==\nRevisió de 07:33, 17 des 2008\n2 2. Què són les videoconsoles?\n3 3. Tipus\n3.2 No portàtils\n4 4. Comendament de les videoconsoles\n5 5. Videoconsoles falses o pirates\n6 6. Crítiques sobre les videoconsoles\n7 7. Conclusió i opinió personal\nEn aquest treball veurem les videoconsoles, veurem que són uns sistemes electrònics que estan dissenyats per poder jugar o veure pel·lícules. També veurem els tipus que hi ha (Nintendo 64, PlayStation 1,2,3, DS, PSP, Xbox 360, GameCube...) i les seves característiques generals.\nDesprés també que hi ha diferents tipus de comandaments depenent del tipus de videoconsola: en les videoconsoles de taula són a distància, poden ser inhalàmbrics o per cable, després hi ha els comandaments de les videoconsoles portàtils, en les quals els comandaments estan incorporats a la mateixa videoconsola.\nVeurem que hi poden haver videoconsoles falses o pirates, que poden ser quasi exactament iguals que les vertaderes i també poden ser realment dolentes.\nPodrem veure que hi ha moltes crítiques que envolten les videoconsoles, per el seu poder de fer-nos estar sempre aferrats a aquestes maquinetes i no veure que tenim altres coses que podem fer, com jugar amb els amics, sortir a fer activitats, etc.\nAl final trobarem l'opinió de les autores del treball i un poc el resum de tot el treball.\n2. Què són les videoconsoles?\nUna videoconsola és un petit sistema electrònic que està dissenyat per executar jocs. Aquest sistema d'entreteniment conten amb una ranura per ficar-hi cartutxos o discs òptics; també disposa d'alguns endolls per connectar-hi els controls. Poden ser de sobretaula, és a dir, que requereixen ser connectades a un televisor per utilitzar el videojoc i a l'electricitat; o també poden ser portàtils, i que integrin una pantalla integrada i una font d'energia pròpia (piles o bateries).\nLa Magnavox Odysssey va ser la primera videoconsola de la història. Treta al públic a finals del 1972, va ser inventada i creada per Ralph Baer, anomenat el pare dels videojocs des de llavors. Els videojocs es varen convertir en un èxit ràpidament. Aquesta primera videoconsola es troba ara al Museu Nacional de la Història d'Amèrica Smithsonian Institution's a Washington, D.C.\nAquest primer model de videoconsola tal com la coneixem avui en dia, tenia algunes característiques realment curioses si les comparam amb els models actuals:\nUn total de 28 jocs d'una senzillesa extrema: ping-pong, voleibol, etc.\nDegut al seu reduït hardware, no tenien so i els jugadors havien de memoritzar les seves puntuacions.\nA vegades eren necessaris dispositius addicionals per a determinats videojocs.\nNo tenia ni processador ni memòria. La màquina estava composta de transistors, resistors i condensadors.\nLa Odysset utilitzava cartutxos intercanviables per els jocs, duia sis cartutxos de jocs i un manual d'usuari de 36 pàgines.\nla primera videoconsola de l'història\nNintendo 64: coneguda com a N64 i és la videoconsola de jocs de la companyia Nintendo, treta l'any 1997 al Japó, Estats Units i Europa. Va ser la primera videoconsola en utilitzar tecnologia analògica per detectar els moviments que feia el jugador. Es podien connectar com a màxim quatre controladors; i fou la primera que va oferir l'ús de la tecnologia de vibració. S'utilitzaven cartutxos per als jocs, però tenien poca memòria. Rep el nom de Nintendo 64 pel número de bits que té.\nPlayStation 1: és una videoconsola de videojocs de l'etapa 32/64 bits, que Sony Computer Entertainment va començar a produïr al 1990. L'original Play Station va ser la primera de la saga PlayStation.\nMàquines arcade: són les grans màquines disponibles en llocs comercials públics, com restaurants, locals, centres comercials, bars, boleres i/o llocs especialitzats com són les sales de jocs, per jugar a videojocs. Les màquines són mobles amb alguns controls (palanques i botons, volants o pistoles, depenent del joc). Per poder jugar una partida s'han d'introduir monedes o fitxes del propi local, n'hi ha d'altres que funcionen amb una targeta.\nGame Cube: és una altra consola produïda per Nintendo. Game Cube és la successora de Nintendo 64. Les seves principals característiques són el seu processador central basat en un IBM PowerPC i el seu processador gràfic desenvolupat per ATI. El nom de Game Cube ve de la seva forma de cub. Va ser treta al públic entre el 2001 i el 2002.\nPlayStation 2: és la vídeo consola successora de la PlayStation 1. El sistema que la consola utilitza com a suport per als jocs són discos en format CD i DVD; el format DVD permet que els jocs siguin de major qualitat gràfica i sonora. També es poden reproduir pel·lícules. Va sortir a la venta l'any 2000.\nXbox: és la primera videoconsola de sobretaula produïda per Microsoft, amb col·laboració amb Intel i Nvidia. El seu processador central està basat en el processador Intel Pentium III. El sistema incorpora un lector de DVD, un disc dur intern i es poden connectar quatre controladors. Va ser retirada del mercat el 2002 per dedicar-se a l'Xbox 360.\nXbox 360: és la segona videoconsola de sobretaula produïda per Microsoft i és la successora de l'Xbox . El seu servei Xbox Live permet als jugadors compartir un joc amb altres jugadors per línia online i es poden descarregar jocs, demos, pel·lícules, trailers i programes de televisió. És la competència de la Wii i la PlayStation 3.\nPlayStation 3: és la tercera videoconsola de sobretaula produïda per Sony Computer Entretainment. És la successora de la PlayStation 2 i competeix actualment amb l'Xbox 360 de Microsoft i la Wii de Nintendo. Té un lector Blu-ray i un microprocessador, anomenat Cell. Disposa d'un disc dur intern i dos tipus de comandaments (Dualshock 3 i Sixaxis) basats en la tecnologia de detecció de moviments. Es va posar a la venta el 23 de març 2007.\nWii: és la sexta video de sobretaula produïda per Nintendo. La consola Wii és la successora directa de la Nintendo GameCube. Té un comandament inalàmbric, el Control Remot Wii, el qual pot ser usat com un dispositiu de mà amb el que apuntar, a més de poder detectar l'acceleració dels moviments en tres dimensions. També, una de les seves peculiaritats és el que s'anomena WiiConect24, que permet rebre missatges i actualitzacions a través d'internet. Per últim, la Wii pot sincronitzar-se amb consola portàtil Nintendo DS. Va sortir al comerç el 8 de desembre del 2006.\nNintendo Game Boy: és una sèrie de consoles portàtils amb videojocs que funcionen amb piles i són comercialitzades per Nintendo. Va ser treta a la venta a Europa el 1990.\nGame Boy Advance: és una popular consola de videojocs de la companyia Nintendo. Va sortir al comerç el 22 de juny de 2001.\nGame Boy Advance SP: és una consola de videojocs portàtil fabricada per Nintendo. Va sortir al mercat el març del 2003. Va ser una modificació de la Game Boy Advance. Al contrari de la Game Boy Advance aquesta té la carcassa plegable i redueix la seva mida a la mitat. La pantalla està frontalment il·luminada, amb l'opció d'apagar-ho. La seva bateria és recargable, la seva duració es de 10 a 15 hores depenent de l'ús de la il·luminació.\nNintendo DS: és la següent videoconsola de Nintendo. Té dues pantalles que permeten dos punts de vista d'un mateix lloc, accedir a mapes i menús de forma ràpida i fàcil. Una de les dues pantalles és tàctil que permeten interactuar amb el joc, pitjar interruptors amb el dit, escriure amb un llapis, acariciar, fregar, gratar i altres accions depenent del joc a que juguis. Va sortir a la venta el 12 de març del 2005. Un any més tard va sortir la Nintendo DS Lite, una variant més moderna de la Nintendo DS. Algunes de les diferències són que: pesa menys, és més prima, amb la pantalla més resistent, amb quatre tons de lluminositat, la bateria dura de 15 a 19 hores, té una gran varietat de colors per triar.\nPSP: és una videoconsola portàtil de Sony Computer Entretainment. És la primera consola portàtil que fabrica la línia PlayStation. Va ser presentada oficialment el 13 de maig del 2003 a la fira d'entreteniment electrònic. També té moltes capacitats de mitjans de comunicació, i la connectivitat amb la PS3, PSP altres, i a l'internet. Les seves vendes han quedat al darrera del seu principal competidor, la Nintendo DS.\n4. Comendament de les videoconsoles\nEls comandaments a distància de les videoconsoles han anat millorant en estètica, distància i tecnologia. Els primEls comandaments a distància de les videoconsoles han anat millorant en estètica, distància i tecnologia. Els primers eren molt senzills, s'anomenEls comandaments a distància de les videoconsoles han anat millorant en estètica, distància i tecnologia. Els primers eren molt senzills, s'anomenaven joystick, i només tenien una palanca que rodava sobre si mateixa i un botó. A l'actualitat els més moderns són inalàmbrics i tenen capacitat de vibració, varis botons, etc. Són diferents en cada videoconsola i canvien segons con siguin i segons les seves capacitats.\naven joystick, i només tenien una palanca que rodava sobre si mateixa i un botó. A l'actualitat els més moderns són inalàmbrics i tenen capacitat de vibració, varis botons, etc. Són diferents en cada videoconsola i canvien segons con siguin i segons les seves capacitats.\ners eren molt senzills, s'anomenaven joystick, i només tenien una palanca que rodava sobre si mateixa i un botó. A l'actualitat els més moderns són inalàmbrics i tenen capacitat de vibració, varis botons, etc. Són diferents en cada videoconsola i canvien segons con siguin i segons les seves capacitats.\nEls comandaments en les videoconsoles de sobretaula des del primer fins al darrer:\nEls comandaments en les consoles portàtils van inclosos a elles mateixes:\n5. Videoconsoles falses o pirates\nLes videconsoles falses o pirates són aquelles que intenten aconseguir vendre enganyant al consumidor al fer passar-la per una consola d'èxit. Solen initar a la original tant amb el seu diseny com en el seu embalatge., conseguint, en algunes ocasions, resultats “cutres” o còmics, mentre que altres vegades aconsegueixen un resultat sorprenent i una difícil diferenciació. En general ofereixen una baixa qualitat i una presentació ridícula.\nAlgunes videoconsoles falses:\n6. Crítiques sobre les videoconsoles\nAlguns videojocs són criticats per ser massa violents o massa sexistes i són també nins de totes les edats els que hi juguen.\nLes videoconsoles també són criticades per que fan que la gent, sobretot nins i joves, es passin molt de temps davant les pantalles i no sortir al carrer a jugar o fer altres activitats amb els amics o amigues. És per això que molts pares ho critiquen. Les videoconsoles tenen un gran poder d'addicció, i poden arribar a fer que la gent no pugui estar sense jugar a alguna d'elles.\n7. Conclusió i opinió personal\nDesprés de fer aquest treball hem pogut veure tots els tipus generals de videoconsoles i saber-ne un mínim de característiques. També hem vist que n'hi ha de falses i que poden ser molt semblants a les vertaderes i també que poden no parèixer-se gens. Hem vist un poc d'història sobre les videoconsoles i els seus origens des la primera, que era una màquina enorme que necessitava molts de cables, era molt senzilla i no feia moltes coses, fins a les darreres que han sortit al mercat, que són inhalàmbriques i són molt avançades. Hem conegut els diferents tipus de comandaments tant a les videoconsoles portàtils com a les de sobretaula. Hem observat que les videoconsoles tenen moltes crítiques per l'addicció que creen i per altres coses.\nHem pogut veure com han anat evolucionant i també ens podem fer una idea de com seran en un futur les que sortiran més endavant, per que segur que no s'aturaran de sortir noves tecnologies i noves videoconsoles més pràctiques i modernes, que puguin satisfer totes les necessitats de les persones i totes les facilitats.\nObtingut de «http://wiki.lledoner.com/index.php?title=Tot_sobre_les_videoconsoles_-_2008-2009&oldid=20784»


Estació de Port Fòrum - Viquipèdia, l'enciclopèdia lliure\n(S'ha redirigit des de: Estació de Central Tèrmica del Besòs)\nL'estació davant la Central Tèrmica\n41° 25′ 08″ N, 2° 13′ 34″ E / 41.41884°N,2.22619°E / 41.41884; 2.22619\nPort Fòrum, anteriorment Central Tèrmica del Besòs, és una estació de les línies T4 i T6 de la xarxa del Trambesòs situada sobre l'avinguda d'Eduard Maristany al terme municipal de Sant Adrià de Besòs. Aquesta es va inaugurar el 8 de maig de 2004 amb l'arribada de la T4, amb el nom de Central Tèrmica del Besòs. Quatre anys més tard, el 15 de juny de 2008 hi va arribar la T6. Al costat muntanya de l'estació es troben les cotxeres del Trambesòs.\nEl 7 d'abril de 2015 s'efectua el canvi de nom a Port Fòrum, per la proximitat de l'estació al port esportiu i el seu creixent desenvolupament.\nCiutadella - Vila Olímpica Campus Diagonal-Besòs Estació de Sant Adrià\nObtingut de «https://ca.wikipedia.org/w/index.php?title=Estació_de_Port_Fòrum&oldid=24122849»\nLa pàgina va ser modificada per darrera vegada el 17 jul 2020 a les 03:44.


Viñas (ERC), alcalde de Salt: ''Ofereixo diàleg a les formacions que treballin pels valors fonamentals'' - El Gerió Digital\nRep els set vots del seu partit\nDissabte, 15 de juny de 2019 13:15h\nEl novament alcalde de Salt, Jordi Viñas (ERC), amb la vara © ACN\nJordi Viñas ha estat reelegit alcalde de Salt (Gironès) amb el set vots dels regidors d'ERC. Viñas va encapçalar la llista més votada el 26-M i no hi ha hagut sorpreses al ple extraordinari d'aquest dissabte, on cada grup ha votat el seu propi candidat.\nEl cap de llista d'ERC, que ha jurat el càrrec per "imperatiu legal", ha revalidat l'alcaldia i, segons ha explicat en el seu discurs, ara comença a treballar per formar equip de govern.\nLes darreres eleccions municipals van donar set regidors a ERC, cinc al PSC, quatre a JxSalt, tres a Vox i dos a IpS-CUP. Jordi Viñas ha assegurat que oferirà "diàleg i consens" a totes les formacions "que treballin pels valors fonamentals com la tolerància, el respecte a la diferència i la convivència".\nDesprés dels resultats del 26-M, ERC afrontava la cita d'aquest dissabte amb la tranquil·litat de saber que difícilment es podia articular un pacte per desbancar-los de l'alcaldia. L'aritmètica dels pactes feia gairebé impossible articular una majoria alternativa sense arribar a acords de partits amb sensibilitats molt diferents (PSC, JxSalt i Ips-CUP) o fent entrar en l'equació els tres regidors de Vox.\nPer això, el candidat republicà s'ha pres les negociacions per formar govern amb calma. Al ple d'aquest dissabte no hi ha hagut sorpreses d'última hora i, tal com es preveia, Jordi Viñas ha revalidat l'alcaldia, aquesta vegada com a cap de llista del partit més votat. La seva candidatura ha rebut set vots, el nombre de regidors que va aconseguir ERC a les darreres eleccions.\nViñas, que ha promès la Constitució per "imperatiu legal", ha afirmat que es torna a situar al capdavant de l'Ajuntament de Salt per posar-se "al servei dels veïns i veïnes" i amb l'objectiu de "fer avançar aquesta ciutat tant social com econòmicament": "I ho farem sempre defensant els valors republicans, la democràcia i la llibertat".\nL'alcalde ha reivindicat que el plenari ha de ser un "espai de llibertat" on hi tinguin veu totes les sensibilitats del municipi. De fet, ha assegurat que "des del primer minut" estén la mà per establir "diàleg i consens" amb "totes les formacions que treballin pels valors fonamentals com la tolerància, el respecte a la diferència i la convivència". "I a més, vull que aquesta sigui la norma de conducta d'aquest plenari perquè només si som capaços de parlar els uns amb els altres, d'entendre'ns i de consensuar farem avançar el nostre poble", ha afegit.\nJordi Viñas ha subratllat que a partir d'aquest dissabte es posa a treballar per formar equip de govern. ERC ha governat durant els darrers quatre anys amb Independents per Salt-CUP (IpS-CUP) en minoria. Ho han fet amb vuit dels 21 regidors del ple i, per tant, tampoc es descartaria un govern en minoria tot i que l'alcalde ha subratllat que parlarà amb totes les formacions que "vulguin sumar-se a construir un projecte que vulgui seguir millorant la qualitat de vida de totes les persones".\nEn el seu primer discurs, després de la investidura, Viñas ha situat com a prioritats la cohesió i el benestar social, la seguretat pública, l'educació, la cultura, l'urbanisme, el progrés econòmic i les mesures de foment de l'ocupació.\nL'alcalde de Salt també ha reivindicat el municipalisme republicà per estar "sempre al costat de la ciutadania en les seves reivindicacions pacífiques i defensant els drets polítics i la llibertat d'expressió". Viñas ha recordat que aquesta setmana ha acabat el judici al Tribunal Suprem on "dotze persones pacífiques han estat jutjades per posar unes urnes": "Un judici que hauria de fer avergonyir un estat espanyol que pretén resoldre judicialment el que és una qüestió política". Com a alcalde, assegura que estarà "sempre al costat de la gent que de forma pacífica i democràtica reclama poder decidir lliurement el seu futur".\nLes dues diferents formacions amb qui ERC podria sumar majoria absoluta a través de pactes són el PSC i Junts per Salt. El portaveu socialista, Joan Martín, s'ha situat directament a l'oposició durant el seu primer discurs. "Els nostres resultats electorals han estat bons, però ens han situat a l'oposició, i des d'aquí treballarem", ha afirmat el regidor que afegeix que faran una oposició "responsable, lleial, elegant i sobretot constructiva". "I alhora, serà exigent i rigorosa", ha conclòs.\nLa cap de llista de Junts per Salt, Margarita de Arquer, ha apuntat que creu que l'Ajuntament de Salt necessita un "govern fort": "Són temps difícils i Salt és una població amb unes complexitats i dificultats que demanen afrontar mancances amb horitzons oberts, amb generositat i amb mirada àmplia". De Arquer ha assegurat que estan oberts al diàleg per assegurar que la població prioritza la justícia social.\nLa candidata d'IpS-CUP, Cris Sibina, ha ressaltat que l'anterior mandat van arribar a un acord de govern (que va desbancar la llista més votada CiU de l'alcaldia) i lamenta que en aquesta ocasió "no ha estat així". "No hi ha hagut cap mena de voluntat per part d'ERC ni tan sols per intentar negociar cap acord", ha lamentat Sibina que situa, també, l'àmbit social com a prioritat però ha volgut posar el focus, a més, en la lluita antifeixista.\nFinalment, el cap de llista de Vox (que en l'anterior mandat va encapçalar la candidatura de la desapareguda Plataforma per Catalunya per a la qual va aconseguir dos regidors) ha dit que volen ser la veu d'aquells qui se senten "tan orgullosos de celebrar Sant Jordi com la Feria de Abril". "D'aquells qui estimen cada racó del seu país amb la mateixa intensitat i volen expressar-ho sense que se'ls tatxi d'una o altra cosa", ha dit.\nFórmules per jurar el càrrec\nLa Junta Electoral Central obliga els alcaldes i regidors de partits independentistes a manifestar la seva voluntat "incondicionada" d'acatar la Constitució a l'hora d'assumir el càrrec. A Salt, els partits han fet servir diferents fórmules per prometre el càrrec.\nTant els regidors d'ERC com els de JxCat han promès "lleialtat al cap de l'Estat" i s'han compromès a "guardar i fer guardar la Constitució" per "imperatiu legal". A mes, els d'ERC també han afegit altres consideracions. Viñas, per exemple, ha assegurat que "per expressió democràtica de la voluntat ciutadana" adopta el "compromís ferm amb els valors de la República catalana": "Declaro que continuaré treballant en la construcció d'una Catalunya políticament lliure, socialment justa i econòmicament pròspera".\nLes que s'han desmarcat més de la fórmula original han estat les dues regidores d'IpS-CUP: "Sí, prometo, per imperatiu legal i per poder servir al poble que m'ha escollit, únic dipositari de sobirania, però sense renunciar mai als principis republicans ni al dret d'independència del nostre poble".\nLa fórmula que han fet servir els regidors del PSC i de Vox ha estat la tradicional "prometo per la meva consciència i honor complir fidelment el càrrec amb lleialtat al cap de l'Estat (o al Rei), guardar i fer guardar la Constitució com a norma fonamental de l'Estat i l'Estatut de Catalunya".\nAl ple hi han anat com a públic els exalcaldes Jaume Torramadé i Iolanda Pineda.


Gestió del lloc de treball - Microblau\nHome Serveis Serveis gestionats Gestió del lloc de treball\nEl nostre servei d’Outsourcing de Sistemes\nEns encarreguem de totes les teves necessitats informàtiques mentre tu t’encarregues del teu negoci.\nEt formem perquè et familiaritzis amb les noves eines de treball digitals.\nAccelerem els tràmits perquè la contractació sigui la més senzilla possible.\nEstudiem les teves necessitats per determinar quina infraestructura tecnològica és la més adequada per la teva empresa.\nConfia en un grup amb l’experiència i la serietat de Microblau: som el millor partner en serveis d’outsourcing.\nT’informarem amb la màxima transparència perquè estiguis sempre al dia sobre revisions, còpia de seguretat o qualsevol mena d’incidència.\nFormem part del teu equip per assessorar-te en la presa de decisions i trobar sempre la solució que requereix la teva empresa.\nEl teu negoci és únic. Per això, dissenyem un pla de serveis específic per a tu.\nAdaptem la tarifa a les teves necessitats, amb una quota mensual personalitzada segons els serveis que realment utilitzes.\nAvantatges del nostre Outsourcing de Sistemes\nAvantatges tècnics i econòmics del nostre Outsourcing de Sistemes\nT’oferim un servei professional a un menor cost.\nTu tries el teu contracte i ets qui decideix sempre què, quan i com el necessites.\nDesenvolupem solucions concretes per a la teva empresa, orientades de manera exclusiva a la teva operativa.\nT’assessorem per ajudar-te a implantar amb èxit el sistema informàtic del teu negoci.\nConfia en un grup amb més de 20 anys d’experiència en el sector IT.\nAprenem de cada client. Entenem la realitat del teu negoci i coneixem a fons les teves necessitats.\nEns encarreguem de trobar la solució perfecta per garantir la millora de processos de la teva empresa.\nLa velocitat forma part del nostre ADN. T’assegurem una contractació ràpida i senzilla.


Desapareixerà el centre? Una societat més atomitzada? (I) - Pau Canaleta - Blogs d'AraGirona\nDimecres, 21.9.2011. 18:00 h\nDesapareixerà el centre? Una societat més atomitzada? (I)\nEn les presentacions del meu primer llibre “L’estratègia electoral” sempre retrocedia a mitjans del s.XX per explicar l’orígen de l’estratègia electoral tal i com l’entenem avui en dia. La política d’avui, encara es basa en l’esquema que es va començar a construïr en aquells anys i potser, estem arribant al final d’aquest cicle. Si és així, serà una enorme pèrdua que ens pot portar a unes societats més radicalitzades i menys cohesionades. Fins a mitjans del s.XX, l’estructura política a les societats occidentals -sobretot a Europa- era molt clara: les societats estàven dividides per les grans corrents polítiques dominants. La política estava organitzada a través de grans “partits de masses” que teníen “segrestada” a una part de la societat. Hi havia bàsicament tres grans partits: el partit democrata-cristià, el partit socialista i el partit comunista. Quan es parla de “partits de masses” sempre es fa referència a l’SPD alemany, el gran partit per excel·lència. L’SPD tenia milers d’escoles pròpies, tenia el seu propi sindicat, els seus mitjans de comunicació, locals socials, ateneus, etc. i sobretot, milers de militants. En definitiva, en aquella època, el partit acompanyava al votant al llarg de tota la seva vida. Es podia desenvolupar una vida sencera en el marc del partit: amics, parella, companys, etc. El partit era el seu món, era una societat dins de la societat. En aquest context, el vot s’heretava: el fills votàven el mateix que els pares i els avis el mateix que els nets. La condició social i la tradició, acabaven marcant el vot de cada persona. Hi havia doncs, poca transferència de vots entre partits. Cada partit, partia més o menys d’un nombre de votants conegut. Què passa doncs, a mitjans de segle? A més d’altres coses com la individualització de la societat i el debilitament de les estructures tradicionals -esglèsia, exèrcit, sindicats- apareix un fenòmen nou que transformarà el comportament polític: la televisió. El gran mitjà de masses, arriba al menjador de totes i cadascuna de les llars provocant grans canvis socials, polítics i electorals. Segons el meu punt de vista, en provoca especialment, tres: - Amb la TV, apareix la publicitat de masses i la majoria de ciutadans s’acostumen al llenguatge publicitari i a les tècniques de la persuasió comercial que després seran utilitzades per la comunicació política. Es consolida una societat acostumada al llenguatge persuasiu. El marketing comercial posa les bases per el desenvolupament del posterior, marketing polític. - Si abans en tots els actes, els polítics estaven acostumats a dirigir-se a un públic convençut, amb la popularització de la TV, s’adrecen al conjunt de la ciutadania. Per primera vegada, la seva veu arriba a tothom. Això provoca que no puguin utilitzar el mateix llenguatge “partidista” que utilitzaven en els discursos que feien davant dels seus simpatitzants i hagin de crear un nou llenguatge polític. Un nou llenguatge més neutre, més polit, menys ideològic. Els polítics són conscients que no necessàriament s’adrecen a un partidari sinó que s’adrecen a tothom i per això, és important no provocar rebuig entre els espectadors. D’aquí sorgeix un llenguatge polític més neutre que pugui atraure a nous electors, el discurs que ha arribat fins els nostres dies. - Des d’un principi, la televisió veu a la política com un gran contingut televisiu i decideix seguir constantment l’activitat política. La política també veu a la televisió com un aliat necessari per tal d’arribar a molts més ciutadans. Fruït d’aquesta simbiosi aparareix la política mediàtica, que més tard es transformarà en la “campanya permanent”. Una unió que ha arribat fins als nostres dies. L’aparició de la TV doncs, transforma la política del s.XX fins a dia d’avui. No s’entèn la política actual, sense la televisió. Pot estar canviant tot això? Ens acostem a una política diferent a la que hem conegut els darrers seixanta anys? Sí. Sobretot per l’aparició d’internet. Però no només. Segurament, n’ha estat el detonant, però hi ha altres canvis que ens acosten amb més rapidesa cap a una societat i una estructura política més atomitzada, menys cohesionada, més dividida. L’explosió de canals a la televisió i la crisi de la premsa escrita que provocarà una especialització i una segmentació de públics molt més gran en poden ser els primers senyals. Però això ho tractarem en el proper post.\n881 lectures Imprimir Compartir Enviar article a un/a amic/ga


L'Informatiu - Enric López, amb 'Fràgil', opta a cinc categories dels Premis MIN de la música independent\nEnric López, amb 'Fràgil', opta a cinc categories dels Premis MIN de la música independent\nEl perpetuenc Enric López opta a cinc categories dels Premis de la música independent MIN amb el seu primer disc en solitari Fràgil. Les persones que vulguin votar han d'entrar a la pàgina premiosmin.com abans del 4 de maig. Les candidatures que obtinguin més vots passaran a la tercera fase. López opta a les categories de millor àlbum, millor àlbum pop, millor cançó, millor artista emergent i millor disseny gràfic.\nEls Premios MIN de la Música independent van sorgir al 2009 per a reconèixer la creació, la diversitat i la qualitat artística de les produccions independents realitzades a Espanya i apropar la música i el procés de producció al públic. Per poder votar cal registrar-se i en l'apartat candidatures si es busca el perpetuenc surten les cinc categories a les quals opta.\nAquest disc és l’inici del projecte en solitari d'Enric López després de molts anys en el món de la música abans amb el grup Pink Poni. Fràgil és un retrat nu d’experiències on donar valor al concepte de fragilitat com a eina de transformació personal.\nLópez ha explicat que la idea del disc va sorgir al gener de 2020 i amb la pandèmia i el confinament es va acabar de gestar el projecte, al setembre estava editat, al desembre va sortir en format digital i des de març de 2021 es pot trobar en vinil.\nEl perpetuenc considera que és molt difícil obtenir un d'aquests premis però per a ell ja seria un premi passar a la tercera fase gràcies als vots del públic.\nFins al 4 de maig hi ha temps per votar als Premis MIN de Música Independent.\nFoto: El perpetuenc Enric López / Enric López


Blog Sóc Asperger – Pàgina 16 – Sóc Asperger\nPublicat a 13 de Juny de 2018\nProsopagnòsia és la dificultat per reconèixer i identificar les cares de les persones. No està relacionada directament amb l’asperger, però hi han fet estudis que diuen que hi ha més incidència de prosopagnòsia en aspergers que en neurotípics.\nL’evolució humana ha fet que el cervell tingui una àrea, anomenada Gir Fusiforme, dedicada exclusivament al reconeixement de cares. Aquest reconeixement de cares té més detall que el reconeixen d’objectes inanimats. Continua llegint «Prosopagnòsia»\nPublicat a 6 de Juny de 2018 21 de Novembre de 2018\nCuriositats sobre l’asperger #6\nCervell: (no expliquis això, no diguis això, no ho diguis!)\nJo: *ho acabo explicant*\nCervell: (noooo, que fas!?!?!?!)\nPublicat a 29 de Maig de 2018 30 de Maig de 2018\nXerrada Maria Portella – Com explicar l’autisme a la societat?\nEl cap de setmana passat va ser molt asperger. A part de la xerrada “Com és ser una persona amb TEA”, també vaig anar a la xerrada titulada “Com explicar l’autisme a la societat?” per part de la Maria Portella (autora de “Mundos Invisibles”).\nL’objectiu de la xerrada era discutir de com, quan, a qui, explicar que el teu fill és autista, o si ets adult, dir que ets autista. Continua llegint «Xerrada Maria Portella – Com explicar l’autisme a la societat?»\nPublicat a 21 de Maig de 2018 21 de Maig de 2018\nSigues tu mateix ….\nSocietat: sigues tu mateix.\nSocietat: no, d’aquesta manera no!\nÉs difícil ser asperger en un mon neurotípic. Et demanen que siguis tu mateix, però si ets tu mateix aleshores la societat no ho accepta o et rebutja.\nPublicat a 18 de Maig de 2018 18 de Maig de 2018\nSovint em passa que em bloqueixo.\nTinc varis tipus de bloqueixos: Continua llegint «Bloqueixos»\nPublicat a 8 de Maig de 2018 21 de Novembre de 2018\nCuriositats sobre l’asperger #5\nContestes preguntes retòriques per que no saps que son retòriques.\nPublicat a 7 de Maig de 2018 21 de Maig de 2018\nAquestes últimes setmanes he anat una mica liat/esgotat, amb la feina i canvis (trasllat).\nTinc varies entrades escrites per publicar, pendents de re-revisar o de re-reescriure. En breu seguiré publicant :-)\nPàgina prèvia Pàgina 1 … Pàgina 15 Pàgina 16 Pàgina 17 … Pàgina 20 Pàgina següent\nCuriositats sobre l’asperger #43\n1era Trobada Sóc Asperger\nCuriositats sobre l’asperger #42


Ajuntament del Masnou/El Consell d'Infants proposa accions per prevenir la generació de residus\nEl Consell d'Infants proposa accions per prevenir la generació de residus\nÚltima revisió 04-06-2021 12:52\nUtilitzar bosses de tela per eliminar les de plàstic, comprar a granel, un mercat d’intercanvi i màquines per bescanviar ampolles de plàstic per diners o bitllets de transport són les opcions preferides\nAhir al matí es va celebrar el Consell Municipal d’Infants del Masnou d’aquest curs, a la Sala Joan Comellas de l’Edifici Centre. Hi van participar 32 representants de l’alumnat de 6è de primària de totes les escoles del Masnou, dos per cada grup bombolla. Són més representants que en la darrera edició del Consell d’Infants, en què el van formar 20 alumnes. El motiu d’aquest augment ha estat la creació dels grups bombolla. En estar format cadascun per menys alumnes, hi ha més grups bombolla que les classes que hi havia abans de la pandèmia.\nEn la sessió d’ahir del Consell d’Infants es van aplicar les mesures preventives davant la COVID-19. La sessió es va retransmetre en directe a través del canal de Youtube de l’Ajuntament, on ha quedat penjat el vídeo. Va fer d’amfitrió l’alcalde, Jaume Oliveras, acompanyat de tres membres més de l’Equip de Govern: Maria Llarás (quarta tinenta d’Alcaldia i coordinadora de l’Àrea de Comunitat i Persones), Cristina Ramos (cinquena tienta d’Alcaldia i regidora d’Educació i Transició Ecològica i Desenvolupament Sostenible) i Sergio González (regidor de Cicles de Vida).\nEls i les alumnes van debatre i van votar una quarantena de propostes encaminades a reduir la generació de residus al Masnou. Prèviament, durant aquest curs, havien treballat a classe aquest tema amb els seus companys i companyes. Durant el debat d’ahir es va crear un interessant intercanvi d’opinions, preguntes i respostes entre els representants de l’alumnat i amb l’alcalde i la regidora d’Educació. Finalment, la proposta més votada com a acció prioritària és el foment de l’ús de bosses de tela, reutilitzables, i eliminar totalment les de plàstic. Va aconseguir 20 punts. La segona opció preferida demana impulsar la compra a granel (12 punts). La següent va obtenir 11 punts: organitzar un mercat d’intercanvi. La quarta posició la va aconseguir la proposta d’instal·lar màquines per bescanviar ampolles de plàstic per diners o per bitllets de transport públic. Tres propostes més van aconseguir punts, entre 2 i 6.\nA més de debatre i votar les idees presentades, els i les alumnes van escoltar l’explicació de la regidora Cristina Ramos respecte a les propostes que van ser escollides pel darrer Consell d’Infants, el del curs 2018-2019. La pandèmia i el confinament domiciliari van impedir que es dugués a terme el del curs passat. Ramos va detallar que l’Ajuntament no ha pogut tirar endavant la proposta guanyadora del Consell d’Infants anterior, que consistia en la instal·lació d’una plataforma de jocs marina, flotant, davant la platja. Ramos va precisar que si l’Ajuntament l’executés, incompliria el compromís de treballar per assolir els objectius de desenvolupament sostenible determinats per Nacions Unides l’any 2015. Per exemple, n'hi ha un que marca l’obligació de vetllar per la proliferació de la vida submarina i la plataforma la perjudicaria allà on s’instal·lés. A banda, va explicar els avenços que s’han fet aquests dos anys respecte a les altres dues accions guanyadores en el Consell d’Infants del 2019: la millora de l’accessibilitat a les platges i dur a terme campanyes per fomentar el civisme i la conservació mediambiental del mar i les platges.\nLa sessió del Consell d’Infants culmina un procés participatiu que duen a terme els i les estudiants durant el curs. S’inicia amb visites de l’alumnat a l’Ajuntament, en les quals se’ls explica el funcionament de la institució i se’ls proposa el tema de treball, que és diferent cada curs. Després, una tècnica del consistori visita les escoles per donar-los suport a l’hora de dur a terme el procés participatiu a l’aula. Finalment, els i les representants debaten i voten les propostes treballades prèviament a l’escola.\nConsell d'Infants, curs 2020-2021.\nProcés participatiu a les aules previ al Consell d'Infants, curs 2020-2021.\nConsell Municipal d'Infants 2021


La fiscalia espanyola demana cinc anys de presó a Núria Pórtulas – CGTCatalunya\nInici > Ambits > Premsa > La fiscalia espanyola demana cinc anys de presó a Núria Pórtulas\nLa fiscalia espanyola demana cinc anys de presó a Núria Pórtulas\nDimecres, 18 febrer, 2009\nArticle publicat al número 125 del setmanari Directa.\nEl fiscal de l’Audiència Nacional espanyola, Miguel Angel Carballo, demanarà cinc anys de presó i una multa de 6.300 euros a Núria Pórtulas sota l’acusació de ‘col·laboració amb banda armada’ durant el judici que es durà a terme properament. L’informe basa l’acusació en el que, segons l’advocat de l’acusada, Benet Salellas, “és una llista de sospites i hipòtesis”.\nEn aquest sentit, el text presentat se centra en els lligams entre Núria\nPórtulas i Juan Sorroche, detingut i empresonat a Itàlia per la participació en l’incendi de dues furgonetes de l’empresa ferroviària d’aquest país per la col·laboració d’aquesta en la deportació de persones migrades. Segons el fiscal, el fet de posseir propaganda anarquista en abundància i mantenir comunicacions amb diferents presos o persones vinculades a l’anarquisme són proves evidents de col·laboració amb un “grupo de afinidad en el entorno anarquista insurreccionalista, que realizaria acciones directas violentas”.\nD’altra banda, des de l’assemblea per la llibertat de Núria Pórtulas consideren que l’argumentació del fiscal cau pel seu propi pes i valoren la situació com un salt més en l’espiral repressiva cap a les persones que se solidaritzen amb els presos i preses polítiques. La convocatòria d’una concentració el dissabte 7 de febrer a Girona, va servir per difondre la nova situació i reactivar la campanya per l’absolució de cara al judici.\nLa jove de Sarrià de Ter, detinguda sota la llei antiterrorista el 7 de febrer de 2007 al seu domicili pels Mossos d’Esquadra, va ser empresonada durant tres mesos per ordre de l’Audiència Nacional espanyola. En un primer moment, la policia autonòmica la va acusar de pertinença a banda armada i tinença d’explosius.\nPosteriorment i ja davant el jutge de l’Audiència, l’acusació de tinença\nd’explosius es va retirar perquè aquests no existien. Llavors, l’acusació\nes va rebaixar de pertinença a col·laboració amb banda armada. El cos policial va demanar més temps per dur a terme noves investigacions al jutge instructor. El magistrat hi va accedir i va dictaminar l’empresonament de Pórtulas.\nTres mesos més tard i davant la falta de noves proves dels Mossos d’Esquadra –només la famosa agenda blava que havien confiscat en un control de carretera després d’una manifestació–, la jove de Sarrià va ser posada en llibertat sota la fiança de 15.000 euros.\nLa detenció i empresonament de Núria Pórtulas va provocar una gran mobilització social des del primer moment, fet que va esdevenir clau per\naconseguir la seva sortida de la presó, segons l’assemblea de suport. L’organització d’aquesta mobilització la va endegar l’assemblea per la llibertat de Núria Pórtulas, un col·lectiu des del qual es van convocar concentracions, recollides de firmes, mocions als plens municipals, accions de denúncia....\nEntre els exemples de suport més importants de la campanya per la\nllibertat de Núria Pórtulas, destaquen les concentracions setmanals davant la seu d’ICV, les més d’11.000 signatures entregades a la Generalitat o les diverses manifestacions amb una elevada i constant participació. El paper d’ICV en tot el cas, tant pel fet que els\nMossos d’Esquadra fossin qui van iniciar i aplicar la llei antiterrorista com\nper les posteriors declaracions fetes per Joan Boada –secretari general d’Interior– i per Joan Saura –conseller d’Interior– que criminalitzaven Núria Pórtulas i la campanya de suport, han fet que aquesta formació torni a ser el blanc de les crítiques arran d’aquesta operació repressiva.\nComunicat urgent de CGT Servei de Vigilància Epidemiològica


213/365-Estem fent uns números normals – Òscar Julià\n365dies, Espanyol, Estadístiques, PericosOnline\n213/365-Estem fent uns números normals\nDate: 5 Octubre 2016Author: OscarJulia 0 Comentaris\nDesprés de la derrota i l’empat a casa contra el Celta i el Vila-real, respectivament, l’ambient s’ha començat a crispar i ja es poden sentir les primeres veus crítiques amb tot. Ja s’han sentit crítiques a jugadors, a l’entrenador, al secretari tècnic i, fins i tot, al President.\nCom que ara ve un cap de setmana sense futbol (massa dies per donar voltes als últims resultats) i tenim l’equip amb només 6 punts de 21 possibles i en la 17ª posició marcant la salvació, se’m va ocórrer treure quatre números per intentar calmar una mica els ànims i avaluar les coses de la forma més justa possible.\nPer intentar distendre una mica l’ambient, en aquest article hi haurà poca opinió a canvi d’objectivitat i números.\nAl final de l’article hi podeu trobar una taula on podeu trobar els detalls del que ara us explicaré.\nCom deia més amunt, portem 6 punts de 21, el que significa un 29% d’efectivitat.\nHe comparat els punts que hem sumat en cadascuna de les últimes 10 temporades contra els 7 rivals als que ens hem enfrontat (jugant de local o visitant, segons el cas) i resulta que el número de l’actual temporada (aquest 29% d’efectivitat) és el 6è millor registre dels últims 10 anys.\nAixò vol dir que hi ha 5 temporades en que vàrem treure millors resultats contra aquests 7 rivals i hi ha 54temporades en que vàrem treure pitjors resultats. Per tant, si ho comparem amb la història recent (últims 10 anys), crec que és objectiu qualificar els resultats contra els primers 7 rivals de normals.\nAquí podríeu dir que tenim millor equip que les temporades anteriors (hi estic d’acord) i que s’han invertit 15 milions en fitxatges (hi estic d’acord), però també podríeu dir que tenim molts jugadors nous a la plantilla i que la confecció de la línia defensiva ha estat un desastre. També és cert que tenim un entrenador que és gat vell i que està regalant-nos el discurs que volen sentir les nostres orelles però, pel mateix motiu, transmet tranquil·litat i confiança i, potser per això, la majoria no ho estem cremant tot.\nEns han explicat que l’objectiu d’aquesta temporada és quedar entre els 10 primers i crec que aquesta plantilla ho aconseguirà sense massa patiments. Això acaba de començar i estem fent uns números, com us he demostrat més amunt, normals. Cal confiar que al vestidor hi ha la tensió necessària per començar a guanyar partits tot i que, cap a l’exterior, es transmeti una imatge de tanta (excessiva) calma. Si guanyem els 2 propers partits ja ens situarem en la 3ª millor temporada de les últimes 10 i tot ho veurem amb més optimisme.\nAnterior Previous post: 212/365-El bàsquet català als vuitanta\nSegüent Next post: 214/365-Quan l’Espanyol guanya fora i el Barça perd a casa


Venda de Peyote Purple\nCom totes les varietats de la col·lecció Cannabiogen, Peyote Purple és una planta molt original i única.\nFruit d'una selecció de la marihuana Bubba Kush , una varietat famosa cultivada durant anys als EUA i Canadà, aquest cep índica es destaca pel seu fullatge fosc gairebé negre, i una producció de resina molt apreciable.\nL'objectiu principal criant aquesta varietat va ser donar una mica més vigor a la Bubba Kush, i preservar les seves magnifiques qualitats organolèptiques. En aquesta ocasió Cannagiogen també ha fixat el caràcter d'aquest espectacular fenotip negre, que si no és el més productiu, sens dubte és el més guapo i la seva olor subtil una preciositat.\nEl seu efecte és físic i sedant, però no destructor. El sabor i l'olor d'aquesta varietat de cànnabis són unes de les seves qualitats més destacables, aromes de cafè, vainilla i cítrics es desprenen d'un espès i pesat fum.\nPeyote Purple és una planta robusta i resisteix bé a les plagues, els seus esqueixos s'arrelen fàcilment.\nCaracterístiques de Peyote Purple de Cannabiogen\nProducció interior: 250-400gr/m2\nCollita interior: 8-9 setmanes\nCollita exterior: Mesurat d'Octubre\nPropietats de Peyote Purple\nGranes Regulars Indica Sativa Resistents a la humitat Efecte relaxant Genètica Purple Genètica OG Kush\nOpinions de Peyote Purple i preguntes\nVols donar la teva opinió sobre Peyote Purple o preguntar sobre aquest producte?\nhttps://www.alchimiaweb.com/peyote-purple-product-2753.php 2753 Peyote Purple https://www.alchimiaweb.com/images/s/peyote-purple_2753_1_.jpg https://www.alchimiaweb.com/images/s/peyote-purple_2753_1_.jpg InStock 50 50 0 0 /Bancos de semillas de marihuana/Cannabiogen Semillas Regulares Indica Sativa Resistentes a la humedad Efecto relajante Genética Purple Genética OG Kush 11897 7284 14498 8997 7734 12925 2012-04-05T00:00:00Z 10 semillas


El Parlament insta el Govern a commemorar el 80è aniversari de les Olimpíades Populars de 1936 a proposta de Catalunya Sí Que es Pot | Catalunya Sí que es Pot\nEl Parlament insta el Govern a commemorar el 80è aniversari de les Olimpíades Populars de 1936 a proposta de Catalunya Sí Que es Pot\nHome / Joan Josep Nuet / El Parlament insta el Govern a commemorar el 80è aniversari de les Olimpíades Populars de 1936 a proposta de Catalunya Sí Que es Pot\nEl diputat de la confluència Joan Josep Nuet demana a l’Executiu “que estigui a l’alçada d’aquest esdeveniment històric que és poc reconegut i poc recordat”\nA partir d’una iniciativa de Catalunya Sí Que es Pot, el Parlament de Catalunya ha instat avui el Govern de la Generalitat a commemorar el 80è aniversari de les Olimpíades Populars de Barcelona de 1936, un esdeveniment de marcat caràcter antifeixista que es va organitzar a la capital catalana en contraposició als Jocs Olímpics celebrats a Berlin durant el règim nazi. “L’Olimpíada popular neix amb una idea antifeixista davant la propaganda del règim nazi que van significar les Olimpíades de Berlin”, ha remarcat el diputat de la confluència Joan Josep Nuet, que ha reclamat al Govern “que estigui a l’alçada d’aquest esdeveniment històric que és poc reconegut i poc recordat”.\nL’Olimpíada Popular de 1936 es va organitzar després que, onze dies després de la proclamació de la II República, el Comitè Olímpic Internacional (COI) es decantés finalment per la capital alemanya per a organitzar els Jocs Olímpics, en detriment de Barcelona, que el 1931 havia presentat la seva candidatura. El partit nazi va guanyar les eleccions a Alemanya el 1933 i Hitler va veure els Jocs Olímpics de Berlín com una gran oportunitat propagandística per al seu règim. El març de 1936 el Comitè Català Pro Esport Popular va començar a organitzar unes olimpíades paral·leles que se celebrarien el juliol d’aquell mateix any a Barcelona.\nEn un temps rècord s’hi van inscriure més de 6.000 atletes de 23 representacions nacionals, “i de forma pionera nacions sense Estat com Catalunya, Euskadi i Galícia”, ha recordat Nuet. El 18 de juliol a la tarda, tots els esportistes van desfilar per les Rambles de Barcelona i a l’Estadi es van fer els assajos i la interpretació de l’himne oficial de la Olimpíada Popular, composat per Josep Maria de Sagarra, sota la batuta de Pau Casals. El dia següent, però, els Jocs no van poder començar: s’iniciava la Guerra Civil. Alguns dels esportistes estrangers s’hi van quedar i van acabar formant part de les Brigades Internacionals.\nLa proposta de resolució aprovada insta el Govern a “donar suport i implicar-se” en la celebració 80è aniversari de les Olimpíades Populars, mitjançant “l’homenatge institucional a totes les persones que les van organitzar i hi van participar”. “Val la pena que ho recordem i ho commemorem”, ha manifestat Nuet.\nCatalunya Sí Que es Pot qüestiona que l’actuació policial contribuís a evitar la violència que van patir veïns i comerciants a Gràcia\nCatalunya Sí Que es Pot presenta una reforma de l’impost de successions per recaptar 400M d’euros


Campanyes de sensibilització - Consell Comarcal del Berguedà\nEl Consell Comarcal del Berguedà organitza diferents actuacions de sensibilització a la població i a les escoles a través de l’empresa AMBIENS, per complementar les implantacions de recollida selective I millorar la comunicació amb la ciutadania.\nDurant els últims anys, s’han realitzat diferents campanyes de sensibilització en matèria de medi ambient entre les quals ens agradaria destacar:\nActivitats de sensibilització i comunicació per a la implantació i seguiment de l’autocompostatge als centres educatius del Berguedà (2012)\nAquestes accions donen continuïtat a l’aposta a nivell comarcal pel reciclatge de la fracció orgànica via diferents modalitats. L’any 2010, és va implantar l’autocompostatge a 6 centres de la comarca (dels 23 centres de primària), dins el marc de la campanya d’implantació del compostatge comunitari a la comarca del Berguedà. Des de llavors 3 centres més s’han incorporat al compostatge. S’han realitzat dos tipus de tallers: Tallers d’implantació de l’autocompostatge, per a les escoles que no realitzaven el compostatge, i Tallers de seguiment de l’autocompostatge a les escoles que ja fan compostatge. Degut a la manca de pressupost per la realització dels tallers a totes les escoles, s’han realitzat per estricte ordre d’inscripció segons les places disponibles. S’han realitzat 10 tallers en total de seguiment i d’implantació. Amb aquestes noves incorporacions ja són 14 els centres de la comarca que fan compostatge a l’escola, arribant a un 60,8%.\nCampanya d’implantació de l’autocompostatge (2011)\nImplantació de l’autocompostatge als municipis de Capolat, Castellar de l’Areny, Castellar del Riu, Fígols, l’Espunyola, Gisclareny, Montclar, La Quar, Sagàs, Sant Jaume de Frontanyà, Santa Maria de Merlès i Viver i Serrateix. Com que es tracta de municipis amb habitatges molt dispersos es van distribuir compostadors de 320 litres per a cadascun dels habitatges que el va sol·licitar. Es van fer 10 sessions explicatives sobre el compostatge i es van lliurar un total de 153 compostadors entre habitatges particular, restaurants, allotjaments rurals, etc.\nCampanya d’implantació del compostatge comunitari (2010)\nImplantació del compostatge comunitari als municipis de Borredà, Vilada, Montmajor, La Nou de Berguedà, Castellar de N’Hug, Sant Julià de Cerdanyola, Gósol, Saldes i Vallcebre. Aquesta campanya s’implantarà en els propers mesos amb la realització de sessions informatives i visites als comerços, i el repartiment del utillatge necessari per realitzar la separació de residus i el funcionament dels compostadors comunitaris. Paral·lelament, es lliuraran compostadors individuals per als veïns que viuen en cases disseminades d’aquests mateixos pobles.\nCampanya de prevenció de residus a Berga, Gironella i Puig-reig (2010)\nL’objectiu de la campanya és reduir la quantitat de residus generats, incorporant petits canvis d’hàbit en les activitats quotidianes.\nS’han realitzat mini-auditories als centres educatius d’infantil i primària de la comarca per tal d’avaluar la seva gestió de residus i mesures d’estalvi de materials, i proposar actuacions de millora. S’han realitzat 37 sessions de tallers als centres educatius per la prevenció de residus i també s’han repartit 2.500 “boc’n roll” als alumnes de primària (embolcalls reutilitzables pels esmorzar o berenars).\nDes dels comerços s’han distribuït butlletes a tots els clients que utilitzaven bossa de roba, cabàs o carretó per anar a comprar. Així, s’estima que durant el període de la campanya s’ha reduït l’ús de les bosses de plàstic un 13,2%. Entre totes les butlletes s’han sortejat 10 carretons plens amb productes sostenibles i de proximitat. També s’ha organitzat un mercat de 2a. mà a Berga per a fomentar la reutilització. També s’han distribuït 10.000 adhesius per evitar la distribució de publicitat a les bústies de les llars.\nCampanya d’implantació de la recollida selectiva de la matèria orgànica (2009)\nCampanya de comunicació per informar als veïns i comerços de la implantació de la recollida selectiva de la matèria orgànica, lliurament del utillatge necessari per a fer la tria de les restes orgàniques i tallers als centres educatius del Berguedà.\nCampanya de foment de la recollida selectiva de paper-cartró, vidre i envasos a la comarca del Berguedà (2009)\nRepartiment de jocs de 3 bosses de ràfia (de color blau, verd i groc) per facilitar la recollida selectiva de residus a les llars. En total es van distribuir un total de 15.000 jocs de bosses de ràfia de colors.


BBVA i CX signen un conveni doble de col·laboració amb l'Ajuntament de Tarragona — Ajuntament de Tarragona\nEsteu aquí: Inici › Cultura i festes › Notícies › Notícies 2016 › BBVA i CX signen un conveni doble de col·laboració amb l'Ajuntament de Tarragona\nBBVA i CX signen un conveni doble de col·laboració amb l'Ajuntament de Tarragona\nL’aportació és específica per la festa major de Santa Tecla i per al Concurs de Castells d’enguany\nAquest matí l’alcalde de Tarragona, Josep Fèlix Ballesteros i Xavier Queralt, conseller delegat de CatalunyaCaixa i representant del Grup BBVA a Catalunya, han signat dos convenis de col·laboració i patrocini per a dos esdeveniments de la ciutat, com són la festa major de Santa Tecla 2016 i El Concurs de Castells d’enguany.\nDes de l’entitat financera, Xavier Queralt ha remarcat que la col·laboració amb l’Ajuntament és una clara traducció de la banca de proximitat lligada al foment de les entitats locals i arrelades al territori. L’aposta de BBVA i CX és, segons Queralt, “estar al costat del territori i de les persones, en aquest cas donant suport a aquestes dues accions amb tanta tradició a la ciutat de Tarragona”.\nBBVA i CX fan una forta aposta a la demarcació de Tarragona mantenint el vincle especial que les uneix. L'històric arrelament de CX a la província és latent al dia a dia, tant pel servei financer com pel compromís amb les seves entitats, apostant per l'impuls d'esdeveniments culturals, esportius i populars que contribueixen a potenciar i promocionar el territori. Així doncs, aquest compromís de l'entitat és un dels pilars d'aquests acords de col·laboració signats avui.\nDes de l’Ajuntament, l’alcalde ha reiterat un cop més la importància de la col·laboració de les entitats privades, institucions i empreses, que “creuen en el que fem i valoren la vigència d’esdeveniments tan destacats que perduren en els anys”. Així mateix Ballesteros ha agraït l’assistència de part de l’equip directiu de CatalunyaCaixa i BBVA avui a la signatura i els ha convidat a assistir a ambdós actes per veure d’aprop “el fort sentiment tarragoní i de pertanyença amb que vivim la nostra festa i els nostres castells”.\nA l’acte de signatura també hi ha assistit la consellera de Festes de l’Ajuntament de Tarragona, Begoña Floria; Daniel Gómez, director de Zona de Tarragona de CatalunyaCaixa; Joan Marín, director de Zona de Tarragona de BBVA i Jordi Mallol, coordinador de Comunicació a Tarragona.


Piscines a Catalunya - Totes les piscines de Espanya\nPiscines a Catalunya\nPiscines a Catalunya Espanya\nEts un nedador professional o habitual? Visites el mateix club de natació a Catalunya? Torneu a comprovar que les dades d'aquest club són correctes i contacta amb nosaltres si trobes alguna dada incorrecta. Swimia.cat necessita la teva ajuda per localitzar llocs on impartir i rebre classes de natació a Catalunya. Cada dia que no vas a nedar estàs perdent un temps preciós per millorar les teves habilitats en l'aigua per convertir-te en un bon nedador. Cerca el teu club de natació a Catalunya més proper i comença AVUI MATEIX!\nLes millors Piscines a Catalunya estan localitzades principalment a les grans ciutats però és també molt comú trobar-les en les zones rurals. No tots els estats són iguals, i la normativa sobre natació a Catalunya pot ser que no sigui la mateixa que la del teu país d'origen. Així que, si aquesta és la primera vegada que vas a anar a una piscina a la recerca de Piscines a Catalunya assegura't que flames a les instal·lacions abans de presentar-te. Swimia.cat et llista les piscines existents a Catalunya. Queda a la mà contactar amb ella per practicar Aquabike a Catalunya.\nPiscines per Província (4 Províncies)\nEls avantatges de comptar amb una piscina coberta és que es pot utilitzar la piscina durant tot l'any. A més, les piscines cobertes proporcionen diversió aquàtica per a tota la família sense els perills associats amb l'exposició excessiva al sol. Prova les piscines cobertes de Catalunya.\nEn els últims anys està creixent la demanda de piscines sense clor a Catalunya causa dels seus nombrosos beneficis per a la pell, el cabell i els ulls, ja que no causen cap tipus d'irritació al recórrer a l'ozó, l'oxigen o la sal per eliminar les bacteris.\nLes piscines exteriors a Catalunya, com es podria deduir del nom, ofereixen a les persones l'oportunitat de nedar sota el cel obert. Les piscines són utilitzats per tot tipus de persones de tots els àmbits de la vida - nens en edat escolar, adults, solters, parelles joves, mares i pares amb nens petits, etc ..\nEl millor de les piscines d'aigua salada és el nivell de confort. La sal és més suau en la teva pell que el clor, ja que aquest tendeix a causar enrogiment dels ulls, picor a la pell i el cabell descolorit. Busca piscines d'aigua salada a Catalunya.\nUn dels principals beneficis de les piscines climatitzades de Catalunya és que tota la família pot gaudir de càlides temperatures. Molts metges coincideixen que una piscina climatitzada combinada amb exercicis de baix impacte són excel·lents per a la teva salut i benestar.\nSense cap dubte, nedar a Barcelona és la millor manera de desconnectar després d'un llarg dia de treball. Fes una ullada a les Piscines a Barcelona.\nNedar és una magnífica manera de mantenir el teu cos actiu i en forma mentre visites Sabadell (Catalunya) o si vius allà. T'ajudem a trobar Piscines a Sabadell.\nDeixa'ns explicar la forma més saludable per canviar d'aires en mentre estiguis a Badalona : 20 minuts de natació a Badalona ! Només 20! No hi ha un mètode més efectiu.\nTenint en compte que L'Hospitalet de Llobregat és una de les sis ciutats més poblades de Catalunya amb aproximadament 257.038 habitants, no hauries perdre-la de vista si visites Catalunya.\nAmb una població estimada de 140.323 habitants, Tarragona és una de les ciutats més importants de Catalunya. Busca les millors Piscines a Tarragona i en els seus voltants.\nÉs difícil visitar Catalunya sense deixar-se caure per Terrassa (amb 210.941 habitants). Actualment Swimia.cat té un extens catàleg de Piscines a Terrassa i voltants.\nTop Piscines per Catalunya\nActualitzada en 2022 Carrer de l´Esport, 16 , Sant Ponç , Gerona (Girona) , Espanya (Codi postal: 17007). Aquest ampli centre esportiu permet als nedadors professionals i no tan professionals gaudir de una piscina de dimensions olímpiques (50 metres) x 21 metres, 8 carrers, 2.1 metres de profunditat, 2.1 metres de profunditat, coberta. Però això no és tot, perquè també tens a la teva disposició 25 metres x 12 metres, 6 carrers, 1.9 metres de profunditat, 1.9 metres de profunditat, coberta. Sentim dir-te que no disposem de l'adreça de correu electrònic d'aquesta piscina. Esperem que et sigui suficient amb el número de telèfon.\nActualitzada en 2022 C. Sant Jordi,2 17160 , Anglès.\nActualitzada en 2022 Carrer de Montcada, 2 , Sabadell , Espanya (Codi postal: 08203). Nedadors com tu ens informen de 25 metres x 12.5 metres, 6 carrers, coberta. També trobaràs 25 metres x 10 metres, 5 carrers, coberta/exterior (descoberta). Si necessites contactar amb la piscina, tens disponibles l'email i número de telèfon.\nActualitzada en 2022 Carrer de Mestres Gomila i Reniu, 1 , Martorell , Espanya (Codi postal: 08760). Entre les activitats ofertes per aquest centre, si estàs interessat en natació o bany lliure podràs gaudir de 25 metres x 12.5 metres, 6 carrers, coberta. En aquest cas només disposem de l'adreça de correu, en el cas que vulguis contactar amb ells.\nActualitzada en 2022 Calle Artesania, 63 , Nou Barris , Barcelona , Espanya (Codi postal: 08042). Nedadors com tu ens van informar de 25 metres x 12.5 metres, 6 carrers, 1.8 metres de profunditat, 1.8 metres de profunditat, coberta. Sentim dir-te que no disposem de l'adreça de correu electrònic d'aquesta piscina. Esperem que et sigui suficient amb el número de telèfon.\nActualitzada en 2022 Avinguda Abat Marcet , Terrassa , Espanya (Codi postal: 08225). Aquest ampli centre esportiu permet als nedadors professionals i no tan professionals gaudir de una piscina de dimensions olímpiques (50 metres), 10 carrers, coberta/exterior (descoberta). Però això no és tot, perquè també tens a la teva disposició 25 metres x 12.5 metres, 6 carrers, coberta. Pren nota dels completes dades de contacte que t'oferim a continuació.\nActualitzada en 2022 Avinguda Garona, 33 , Vielha , Espanya (Codi postal: 25530). Entre les activitats ofertes per aquest centre, si estàs interessat en natació o bany lliure podràs gaudir de 25 metres x 12.5 metres, coberta. Si necessites contactar amb la piscina, tens disponibles l'email i número de telèfon.\nActualitzada en 2022 Av. Manuel Azaña, 23 , l ´Hospitalet de Llobregat , Espanya (Codi postal: 08906). Nedadors com tu ens van informar de 25 metres x 16 metres, coberta. Sentim dir-te que no disposem de l'adreça de correu electrònic d'aquesta piscina. Esperem que et sigui suficient amb el número de telèfon.\nActualitzada en 2022 Carrer de Rosich, 12 , l ´Hospitalet de Llobregat , Espanya (Codi postal: 08904). Entre les activitats ofertes per aquest centre, si estàs interessat en natació o bany lliure podràs gaudir de 25 metres x 12 metres, coberta. En aquest cas només disposem de l'adreça de correu, en el cas que vulguis contactar amb ells.\nActualitzada en 2022 Calle Eduard Maristany, 9 , Barri 1 , Badalona , Espanya (Codi postal: 08911). Aquest centre esportiu ofereix 25 metres, 6 carrers, coberta. Ja fa algun temps que ens van informar d'aquesta piscina, per la qual cosa només tenim disponible el seu número de telèfon.\nActualitzada en 2022 Carrer d´Antoni Gaudí , Reus , Espanya (Codi postal: 43203). Nedadors com tu ens van informar de 25 metres, coberta. Pren nota dels completes dades de contacte que t'oferim a continuació.


Palamós batejarà els jardins del Passeig amb el nom d'1-O\nAquest espai recordarà a Palamós el Referèndum unilateral de l'1 d'Octubre i la violència policial que hi va haver aquell dia. El pla aprovarà aquest dimarts un canvi del nomenclàtor de la ciutat per batejar l'espai enjardinat del Passeig Marítim entre l'oficina de Turisme i el Brollador.\nEl consistori ho fa a petició de l'Assemblea Nacional Catalana, Òmnium Cultural i el CDR de la zona que van demanar batejar un espai emblemàtic de la ciutat amb el nom de l' 1 d'Octubre. Les entitats independentistes volen que serveixi per recordar com centenars de persones van defensar les urnes i van intentar fer viables unes votacions que volien ser impedides per la força i amb violència per part dels cossos i forces de seguretat de l'Estat.\nLa proposta la portaran a ple els grups municipals d'ERC i el PDeCAT, al govern i tenint en compte l'aritmètica obertament independentista del plenari no es preveuen sorpreses.\nPalamós es sumarà d'aquesta manera a La Bisbal, Calonge i Sant Antoni, Santa Cristina d'Aro, Pals o La Tallada que també han batejat o batejaran en breu espais amb el nom de l'1 d'Octubre.


El PSOE passa a ser el tercer partit per primera vegada en la història del CIS | Espanya | EL PAÍS Catalunya\nEl PSOE passa a ser el tercer partit per primera vegada en la història del CIS\nEl Partit Popular es manté en la primera posició i obté un 27% en intenció de vot\nMadrid 4 FEB 2015 - 12:39\tCET\nEspanya, segons el CIS, passarà el 2015 d'un model bipartidista que ha dominat els últims 38 anys a un tripartidisme, amb tres formacions (PP, Podem i PSOE) disputant-se els llocs en el podi. El baròmetre de gener consolida aquesta realitat que ja va marcar el d'octubre però a més ofereix una dada demolidora per al PSOE: per primera vegada des de 1977, i també des que es van crear les enquestes del CIS, aquest partit, que ha governat durant 24 anys, deixa de ser la segona força del país i passa a ser la tercera, per darrere de Podem. El PP conserva la primera plaça encara que amb un percentatge del 27.3%, 17 punts per sota del seu resultat electoral el 2011. El PP es va mostrar molt satisfet de continuar sent la primera força, però amb un resultat així, de lluny el pitjor de la seva història en unes generals —almenys des que es va fundar el PP, el 1990— tindria poques possibilitats de governar.\nRajoy, a Podemos: "No accepto la España negra que pinten"\nL'alteració en realitat és petita, i més amb una enquesta que té un marge d'error del 2%. El PSOE baixa un 1,7%, fins al 22,2%, i Podem puja un 1,4%, fins al 23,9%. Però aquestes diferències són suficients per alterar les seves posicions i suposen un trasbals important per a Pedro Sánchez i la seva direcció, precisament en un moment de gran tensió interna al PSOE amb dubtes sobre el lideratge del secretari general i unes eleccions andaluses ja convocades en les quals estan posades totes les mirades.\nLes eleccions europees de juny de 2014 van marcar la decadència del bipartidisme PP-PSOE, que per primera vegada no va aconseguir el 50%. Però en aquests comicis Podem es va quedar en el 8% i Mariano Rajoy insistia que a Espanya els grans partits van resistir molt millor que en altres països europeus. Des de llavors, segons totes les enquestes, la formació de Pablo Iglesias no ha parat de créixer sobretot a costa del PSOE i també d'Esquerra Unida, encara que a més ha esgarrapat vots del PP i sobretot de l'abstenció o dels joves que mai no han votat.\nPodem sembla ja en condicions de disputar el lideratge al PP, cosa que segons els sondejos de Metroscopia per a EL PAÍS ja ha passat, encara que el CIS aposta encara per una victòria ajustada de la formació de Mariano Rajoy.\nTant el PP com el PSOE auguren que tard o d'hora el fenomen Podem es desinflarà, i insisteixen que el 2015, ple de compromisos electorals, de reptes organitzatius i sobretot amb l'obligació de mullar-se a l'hora de pactar, triar equips, formar governs i prendre decisions, se li farà molt llarg. Però de moment aquesta burxada no arriba, almenys segons el CIS. Al contrari. El partit d'Iglesias, que el 17 de gener celebrava a Sevilla el seu primer any de vida i encara no té un sol diputat al Congrés ni governa enlloc, continua creixent.\nEl PSOE va intentar ahir treure importància a aquesta enquesta. “Té una importància mitjana”, va ironitzar Antonio Hernando, que atribueix la caiguda del PSOE al tercer lloc a l'interès del PP per “desdenyar” els socialistes i centrar-se en el xoc amb Podem per mobilitzar el seu electorat conservador. Precisament aquesta setmana, quan ja s'havia tancat l'enquesta, Sánchez havia iniciat una nova estratègia amb la signatura del seu primer gran pacte amb Rajoy a la Moncloa que també ha rebut crítiques. Aquest sondeig, fet entre el 2 i el 12 gener, un moment dominat pels atemptats a París, no avalua doncs l'efecte d'aquesta fotografia de Sánchez a la Moncloa.\nEls socialistes s'aferraven a algunes dades del sondeig que els afavoreixen per dubtar del resultat. Per exemple: Sánchez és el líder més ben valorat, amb un 3,68, molt per sobre d'un Rajoy enfonsat amb 2,24, encara que la veritat és que el CIS no pregunta per Iglesias amb l'excusa que no té representació al Congrés.\nUna altra dada positiva que van buscar els socialistes és la de l'anomenada “simpatia”, les persones que sense tenir decidit un vot s'apropen a una formació: el PSOE és el partit que desperta més simpatia i el més proper a les idees dels enquestats, segons el CIS. Els socialistes aconsegueixen un 16,6%, enfront de Podem, que agafa un 15,9% en aquest camp. El PP es queda aquí tercer amb un 14,4%. No obstant això, en la dada més utilitzada en aquest tipus d'enquestes, el de “vot més simpatia” (els ciutadans que tenen intenció de votar un partit més els que senten simpatia però encara no han decidit votar-lo) Podem domina clarament (21,1%) al PSOE (16,6%) i al PP (15,4%).\nEn intenció directa, allò que els ciutadans diuen que votaran abans que el CIS faci les seves projeccions en funció del record de vot i dels resultats anteriors, la formació d'Iglesias arrasa: queda primer amb un 19,3% enfront del 12,9% del PP i un 12,4% del PSOE.\nTant Podem com el PP han pujat gairebé dos punts en vot directe des d'octubre, mentre els socialistes han baixat més de dos punts, una altra dada difícil de gestionar en la tensió interna del PSOE.\nEl PP va viure l'enquesta amb satisfacció perquè no cau, encara que totes les seves previsions assenyalaven que en aquest moment de l'any, amb els escàndols d'octubre ja en sordina, hauria de començar la recuperació que necessiten —com a mínim arribar al 30%— si volen evitar un desastre tant a Andalusia com a les autonòmiques i municipals de maig. A l'octubre van dir que Podem pujava per la corrupció i el 2015 baixaria. Però segueix sense baixar.\nBaròmetre d'octubre | El CIS situa Podem com a tercera força política darrere de PP i PSOE